OKRESNÁ PROKURATÚRA LEVICE 
Šafárikova 7, 934 01 Levice 1	

Číslo: 1 Pv 673/15/4402	Levice 05.02.2016 
EEČ: 2-31-14-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Levice 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 456/67 XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
hoci mu z ustanovenia § 62 a nasledujúce zákona č. 36/2005 Z. z. o rodine vyplýva povinnosť vyživovať svoju maloletú dcéru XXXXX, narodenú XXXXX a táto povinnosť mu bola určená aj rozsudkom Okresného súdu Nové Zámky sp. zn. XXXXX zo dňa 26. 09. 2013, právoplatný dňa 14. 11. 2013, ktorým bol zaviazaný prispievať na jej výživu sumou zodpovedajúcou 30 % sumy životného minima mesačne, vždy do 15 dňa toho ktorého mesiaca vopred XXXXX, narodenej XXXXX trvale bytom XXXXX 110, ktorej bola maloletá XXXXX zverená do náhradnej osobnej starostlivosti, napriek tomu si svoju vyživovaciu povinnosť v mieste svojho trvalého bydliska a na miestach, kde sa zdržiava, neplní riadne od 01. 10. 2013 do súčasnosti, čím dlhuje na výživnom sumu 705,38 €,    
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Uznesením č. ČVS:ORP-675/1-VYS-LV-2015 zo dňa 19. 11. 2015 vyšetrovateľ Okresného riaditeľstva Policajného zboru Levice, Odboru kriminálnej polície, Levice podľa § 199 odsek 1 Trestného poriadku začal trestné stíhanie a uznesením zo dňa 07.12.2015 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno b/ Trestného zákona s poukazom na § 138 písmeno b/ Trestného zákona na skutkovom základe uvedenom vo výrokovej časti tohto uznesenia.

V priebehu prípravného konania bolo zistené, že obvinený XXXXX dňa 24.01.2016 zomrel. Uvedená skutočnosť je preukázaná listinným dôkazom, a tom úmrtným listom vydaným Matričným úradom Mesta Želiezovce zo dňa 01.02.2016.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné. 

Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel, alebo bol vyhlásený za mŕtveho. 

Nakoľko obvinený dňa 24.01.2016 zomrel, trestné stíhanie je neprípustné a preto bolo potrebné rozhodnúť o zastavaní trestného stíhania.  
Poučenie:
Proti tomuto uzneseniu je prípustná sťažnosť, ktorú možno podať do troch dní od jeho doručenia na tunajšiu prokuratúru. Sťažnosť má odkladný účinok (§185 odsek 2 Trestného poriadku, § 215 odsek 6 Trestného poriadku. 

JUDr. Milena Rusnáková 
prokurátorka